சத்யாக்கிரக வாழ்வே சமய வாழ்வென்பது. மனிதனிடம் விலங்கு தன்மையும் உண்டு. மனிதத் தன்மையும் உண்டு , முன்னையதைக் களைந்து , பின்னையதை விளங்கச் செய்வது சமயமாகும். “ தன்னை உணர்தலும் ” சமயமாகும். சமயம் என்பது ஒழுக்கம். நாம் ஒழுக்கத்தினின்று தவறினால் சமய நெறியின்று பிறழ்ந்வராகிறோம். சமயத்தின் சாரம் ஒழுக்கமே. சமயமில்லா வாழ்வு பற்றுக் கோடில்லாதது. பற்றுக் கோடில்லா வாழ்வு , சுக்கானில்லாக் கப்பல் போன்றது. நமது சமயம் அகிம்சையை அடிப்படையாகக் கொண்டது. அஃது அன்பின்றி வேறில்லை. அன்பெனின் சுற்றத்தாரையும் , நண்பரையும் மட்டும்